b'\n_START_ARTICLE_\nAudru valla lipp\n_START_PARAGRAPH_\nAudru valla lipp on P\xc3\xa4rnu maakonnas asunud endise Eesti haldus\xc3\xbcksuse Audru valla lipp._NEWLINE_Lipp kinnitati 31. m\xc3\xa4rtsil 1994._NEWLINE_Audru valla lipu autoriks on AGE P\xc3\xa4rnu.\n_START_SECTION_\nLipu kirjeldus\n_START_PARAGRAPH_\nAudru valla lipp on ristk\xc3\xbclikukujuline kangas, mis on jagatud kolmeks horisontaalseks laiuks, \xc3\xbclal roheline, keskel valge ja all must. Normaalm\xc3\xb5\xc3\xb5tmetega lipul on rohelise laiu laius 65 cm, keskmisel 10 cm ning alumisel 30 cm. Lipu roheline toon on rahvusvahelise Pantone v\xc3\xa4rvitabeli j\xc3\xa4rgi 355C. _NEWLINE_Lipu normaalm\xc3\xb5\xc3\xb5tmed on 165x105 cm ning proportsioonid 11:7.\n_START_SECTION_\nP\xc3\xb5hjendus\n_START_PARAGRAPH_\nValge laid s\xc3\xbcmboliseerib Audru j\xc3\xb5ge, mis algab Lavassaare j\xc3\xa4rvest ja suubub P\xc3\xa4rnu lahte. Must s\xc3\xbcmboliseerib soid ja rabasid, roheline aga metsa ja p\xc3\xb5llumaad.\n_START_SECTION_\nLipu ajalugu\n_START_PARAGRAPH_\nLipp on kinnitatud Audru valla lipuna 31. m\xc3\xa4rtsil 1994. Lavassaare valla ja Audru valla \xc3\xbchinemisel, 20. oktoobril 2013 tekkinud uue omavalitsus\xc3\xbcksuse Audru valla lipu ja vapina j\xc3\xa4id kasutusele endised Audru valla s\xc3\xbcmbolid. Lavassaare valla s\xc3\xbcmboolika anti aga hoiule Lavassaare K\xc3\xbclaseltsile.'